Publication: Magyar Közlöny
Issue: MK-2006-15 (Year: 2006, Number: 15)
Era: 2004-2010
Section: 4. Az Alkotmánybíróság a 32/2005. (IX.15.) AB határozatával megállapította, hogy az Mt. 193/V. §-ának, a
Paragraph Index: 151

4. Az Alkotmánybíróság a 32/2005. (IX.15.) AB határozatával megállapította, hogy az Mt. 193/V. §-ának, a Ktv. 49. §-ának, a Kjt. 68. §-ának, a Hszt. 109. §-ának „amennyiben január 1-jén ... jogviszonyban áll, kivéve, ha: – 30 napnál hosszabb fizetés nélküli szabadságon van, – gyermekgondozási segélyben, illetve – gyermekgondozási díjban részesül” szövegrésze alkotmányellenes, ezért azt – hatálybalépésére visszaható hatállyal – megsemmisítette. Az érintett törvények vonatkozó rendelkezései a következõk szerint maradtak hatályban: A közszférában foglalkoztatott minden naptári évben – külön juttatásként – egyhavi illetményre jogosult. A juttatás kifizetésérõl január 16-án – amennyiben ez szombatra vagy vasárnapra esik, akkor az azt követõ elsõ munkanapon – kell rendelkezni. A juttatás mértékének alapja a január hónapra irányadó illetmény.

Source: https://magyarkozlony.hu/hivatalos-lapok/e87ae563a079908091d0217cf2e91a247e739a07/dokumentumok/c7c955378c016d0352a2216e50ad1cbfa28ec51c/letoltes